CELEX: 32006D0691
Language: hu
Date: 2006-10-12 00:00:00
Title: 2006/691/EK: A Bizottság határozata ( 2006. október 12. ) a műszaki fejlődéshez történő hozzáigazítás érdekében a 2002/95/EK európai parlamenti és tanácsi irányelv mellékletének az ólom és a kadmium alkalmazásai mentesítésének tekintetében történő módosításáról (az értesítés a C(2006) 4790. számú dokumentummal történt)   (EGT vonatkozású szöveg)

14.10.2006   
            
            
               HU
            
            
               Az Európai Unió Hivatalos Lapja
            
            
               L 283/48
            
         
      A BIZOTTSÁG HATÁROZATA
   
   (2006. október 12.)
   a műszaki fejlődéshez történő hozzáigazítás érdekében a 2002/95/EK európai parlamenti és tanácsi irányelv mellékletének az ólom és a kadmium alkalmazásai mentesítésének tekintetében történő módosításáról
   (az értesítés a C(2006) 4790. számú dokumentummal történt)
   (EGT vonatkozású szöveg)
   (2006/691/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel az egyes veszélyes anyagok elektromos és elektronikus berendezésekben való alkalmazásának korlátozásáról szóló, 2003. január 27-i 2002/95/EK európai parlamenti és tanácsi irányelvre (1) és különösen annak 5. cikke (1) bekezdésének b) pontjára,
   mivel:
   
               (1)
            
            
               A 2002/95/EK irányelv értelmében a Bizottságnak értékelnie kell egyes, az irányelv 4. cikkének (1) bekezdése alapján betiltott veszélyes anyagokat.
            
         
               (2)
            
            
               Egyes, ólmot és kadmiumot tartalmazó anyagokat és alkatrészeket mentesíteni kell a tiltás alól, mert e veszélyes anyagok használata ezekben a konkrét anyagokban és alkatrészekben továbbra is elkerülhetetlen, vagy mert a helyettesítés által okozott káros környezeti, egészségügyi vagy a fogyasztói biztonságot érintő hatások valószínűsíthetően meghaladják az így elérhető környezeti, egészségügyi vagy a fogyasztói biztonságot érintő előnyöket. Az e határozat mellékletében felsorolt mentesítések engedélyezése tanulmányokból, az érdekelt felektől vagy egyéb műszaki/tudományos forrásokból hozzáférhető tények figyelembevételével a műszaki szakértők által elvégzett felülvizsgálati folyamat eredményei alapján történik. Ez a felülvizsgálat arra a következtetésre vezetett, hogy az anyagok kivonása vagy helyettesítése műszaki vagy tudományos szempontból továbbra sem kivitelezhető.
            
         
               (3)
            
            
               Egyes konkrét anyagok és alkatrészek tilalma esetében bizonyos mentesítések alkalmazási körét korlátozni kell annak érdekében, hogy a veszélyes anyagok az elektromos és az elektronikus berendezésekből fokozatosan kiszoruljanak, mivel elkerülhetővé válik majd ezen anyagoknak ilyen berendezésekben való felhasználása.
            
         
               (4)
            
            
               A 2002/95/EK irányelv 5. cikke (1) bekezdésének c) pontja szerint az irányelv mellékletében felsorolt mentesítéseket felül kell vizsgálni legalább négy évente, illetve négy évvel azután, hogy a lista egy új ponttal egészült ki.
            
         
               (5)
            
            
               A 2002/95/EK irányelvet ennek megfelelően módosítani kell.
            
         
               (6)
            
            
               A 2002/95/EK irányelv 5. cikke (2) bekezdése értelmében a Bizottság konzultált az érintett felekkel.
            
         
               (7)
            
            
               Az ebben a határozatban foglalt rendelkezések összhangban vannak a 2006/12/EK európai parlamenti és tanácsi irányelv (2) 18. cikke által létrehozott bizottság véleményével,
            
         ELFOGADTA EZT A HATÁROZATOT:
   1. cikk
   A 2002/95/EK irányelv melléklete az e határozat mellékletében meghatározottak szerint módosul.
   2. cikk
   Ennek a határozatnak a tagállamok a címzettjei.
   
      Kelt Brüsszelben, 2006. október 12-én.
      
         
            a Bizottság részéről
         
         Stavros DIMAS
         
         
            a Bizottság tagja
         
      
   
   
      (1)  HL L 37., 2003.2.13., 19. o. A legutóbb a 2006/310/EK bizottsági határozattal (HL L 115., 2006.4.28., 38. o.) módosított irányelv.
   
      (2)  HL L 114., 2006.4.27., 9. o.
   
      MELLÉKLET
      A 2002/95/EK határozat melléklete a következő 21–27. pontokkal egészül ki:
      
         
                     „21.
                  
                  
                     Ólom és kadmium a zománc boroszilikát üvegre való felviteléhez használt nyomdafestékekben.
                  
               
                     22.
                  
                  
                     Ólom, mint szennyeződés a száloptikai kommunikációs rendszerekben használt ritkaföldfém-vas-gránát (RIG) Faraday-rotátorokban.
                  
               
                     23.
                  
                  
                     Ólom a csatlakozók kivételével a NiFe vezetőkoszorúval rendelkező 0,65 mm vagy kisebb osztóközű, finom osztású (fine-pitch) komponensek felületén, és ólom a csatlakozók kivételével a réz vezetőkoszorúval rendelkező 0,65 mm vagy kisebb osztóközű, finom osztású (fine-pitch) komponensek felületén.
                  
               
                     24.
                  
                  
                     Korong- és síkmátrix alakú többrétegű kerámiakondenzátorok géppel készített átmenőfuratokba történő forrasztásához használt forrasztóanyagokban lévő ólom.
                  
               
                     25.
                  
                  
                     Ólomoxid a plazma képmegjelenítőkben (PDP) és felületvezető elektronkibocsátó kijelzőkben (SED) használt szerkezeti elemekben; nevezetesen az első és hátsó üveg dielektromos rétegben, az adatelektródában, a fekete sávban, a címezhető elektródában, a határoló bordákban, lezáró frittben és frittgyűrűben valamint nyomópasztákban.
                  
               
                     26.
                  
                  
                     Ólomoxid a »Black Light Blue« (BLB) lámpák üveg védőburkolatában.
                  
               
                     27.
                  
                  
                     Nagyteljesítményű (több órán keresztül 125 dB SPL és a feletti hangteljesítményszinten működő) hangszórókban használt átalakítóknál forrasztóanyagként alkalmazott ólomötvözetek.”